section_heading: Danska
paragraph_text: Zidan je karijeru započeo u lokalnom Al-Masryju a nastavio ju je u Danskoj kamo se odselio s obitelji. Tamo je u početku nastupao za Kokkedal BK (bivši FC Anatolien) kojeg su osnovali turski emigranti. Godine 1999. potpisuje svoj prvi profesionalni ugovor za Akademisk Boldklub nakon što su ga zapazili skauti tog kluba. U lipnju 2003. godine klub ga zbog financijskih poteškoća prodaje Midtjyllandu.